Liqeni i Badocit

Liqeni i Badocit është një liqe i cili ndodhet 2 km larg vendbanimeve si janë Hajvalia dhe Graçanica dhe 5 km larg Prishtinës. Ky liqe është rezervuar artificial i cili furnizohet nga Lumi i Graçanicës. Është një prej akumulimeve kryesore në Kosovë për përdorimin e ujit të pijshëm dhe i cili furnizon Prishtinën dhe rrethinën e saj me ujë.

 Ndërtimi 
Diga u ndërtua në vitet 1963-1966 në menyrë që të furnizoj qytetin e Prishtinës me ujë dhe është 52 m e lartë edhe 246 m e gjerë. Ndodhet në luginën e Badocit, në afërsi të xeherores "Rainwater". Gjatë ndërtimit fshati Novo Selle u zhvendos sipër liqenit, kurse fshati Badoc perfundi digës. Ne liqen ndodhen të fundosura nje kishë e vjetër dhe varrezat e fshatit Novo Selle.

 Përshkrimi 
Liqeni  ndodhet rreth pesë kilometra larg në juglindje nga kryeqyteti i Kosovës, Prishtinë. Shumë afër është Hajvalia që ndodhet pothuajse në breg të liqenit. Në bregun jugor të rezervuarit përshkon rruga M25.2 e cila lidh Prishtinën me Gjilanin. Toka rreth liqenit është një zonë kodrinore ku ka shumë pyje.Enciklopedia e vogël, Prosveta, Botimi i tretë (1985); Beograd: „Prosveta“; ISBN 86-07-00001-2  Jovan Dz. Markovic (1990): Enciklopedijski geografski leksikon Jugoslavije. Sartajevë: „Svjetlost“; ISBN 86-01-02651-6 

Në kapacitet të plotë, liqeni është 3.5 kilometra i gjatë dhe 100 metra i gjerë. Thellësia maksimale është 30 m, dhe ka vëllim total prej 26 milion metër kubik ujë. Zona ujëmbledhese e liqenit është .Avdullahi, Fejza, Tmava:Protecting water resources from pollution in the Lake Badovc, INTERNATIONAL JOURNAL OF ENERGY AND ENVIRONMENT,volume 3, issue 4, pages 567–576, ISSN 2076-2895 Në shkurt 2014, niveli i ujit ishte në gjendje alarmante, si pasojë e dimrit te thatë.

 Përdorimi 
Në fillim të viti 2016, 30 për qind e banorëve të Prishtinës dhe krejt Hajvalia, Graçanica, Kishnica e Veterniku u furnizuan me ujë nga ky liqen. Në mars, uji ka arritur nivelin maksimal. Liqeni i Badocit po ashtu është i rëndësishëm për ekonominë e fshatrave përreth. Vizitohet shpesh nga peshkatarët dhe gjatë verës ka njerëz që ndalojnë këtu për pak pushime. Paulina Nushi:Liqeni i Badocit në Nivelin Maksimal , 2016-03-20, 2016-05-21 Liqeni i Badovcit (Ferma ime) , 2016-05-21

 Galeria 

 Shiko edhe këtë 
 Liqenet e Kosoves
 Liqeni i Mitrovicës
 Liqeni i Batllavës

 Lidhje të jashtme 

 Referime 

Kategoria:Liqene në Kosovë
Kategoria:Graçanicë
Kategoria:Gjeografia e Kosovës
Kategoria:Turizmi në Kosovë
Kategoria:Prishtinë